ปัจจัยความเสี่ยง

1.  ความเสี่ยงในการได้รับผลตอบแทนในรูปของเงินปันผล

บริษัทมีขาดทุนสะสมเนื่องมาจากมีผลการดำเนินงานปกติในอดีตที่มีธุรกรรมด้านการลงทุนต่อเนื่องกันเป็นเวลา
5 ปี จากปี 2539-2543 โดยในปี 2540 บริษัทได้รับผลกระทบจากวิกฤตเศรษฐกิจ
และการเปลี่ยนแปลงระบบอัตราแลกเปลี่ยนส่งผลให้มูลค่าหลักทรัพย์ที่บริษัทได้ลงทุนอยู่ลดลงเป็นจำนวนมาก
ทำให้บริษัทประสบปัญหาสภาพคล่องในการดำเนินงานมาโดยตลอด อย่างไรก็ตามในช่วงปี 2542
และ 2543 บริษัทได้มีการปรับโครงสร้างหนี้สินเดิม
และการหาผู้มาร่วมทุนเพื่อระดมทุนในการรักษาสภาพคล่องของบริษัทให้อยู่ในระดับที่สามารถดำเนินการได้ต่อเนื่อง
แต่ปัญหาการขาดทุนสะสมนั้นไม่สามารถจะล้างออกได้ในระยะสั้น ทำให้ ณ สิ้นปี 2549 และ2550
บริษัทมียอดขาดทุนสะสมเป็นจำนวน 671.12

ณ วันที่ 11 พฤษภาคม 2550 บริษัทได้มีการลดทุนเพื่อล้างขาดทุนสะสมด้วยมูลค่า 669.59 ล้านบาท
แต่ในระหว่างไตรมาส 3 ของปี 2550 บริษัทฯได้มี การตั้งสำรองค่าหนี้สงสัยจะสูญ
และการขาดทุนจากการด้อยค่าของเงินลงทุนตามงบการเงิน จึงทำให้บริษัทมียอดขาดทุนสะสม ณ
สิ้นปี 2550 เป็นจำนวน 62.26 ล้านบาท
ดังนั้นทำให้บริษัทไม่สามารถจ่ายเงินปันผลให้กับผู้ถือหุ้นได้ตามกฎหมาย
โดยผู้ถือหุ้นมีความเสี่ยงที่จะไม่ได้รับเงินปันผลตามนโยบายเงินปันผลที่กำหนดไว้อีกช่วงระยะเวลาหนึ่งจนกว่าบริษัทจะล้างขาดทุนสะสมได้หมด

อย่างไรก็ตาม หลังจากการปรับโครงสร้างหนี้
และรายการทางบัญชีของการตั้งสำรองค่าหนี้สงสัยจะสูญ ถูกล้างกลับคืน
ก็จะทำให้บริษัทสามารถอาจมียอดจากขาดทุนเป็นกำไรได้ในอนาคต
ขณะเดียวกันก็มีนโยบายชัดเจนว่าจะไม่มีการลงทุนในธุรกิจที่ไม่เกี่ยวข้องกับอุตสาหกรรมการเกษตรเพิ่มเติม
และจะพยายามขายธุรกิจลงทุนที่มีอยู่เดิมออกไปควบคู่กับควบคุมค่าใช้จ่ายในการบริหารให้อยู่ในระดับที่เหมาะสม
และยังคงเน้นถึงการหาพันธมิตรที่ดีในการร่วมมือทางธุรกิจต่อไป

2. ความเสี่ยงเนื่องจากอัตราแลกเปลี่ยน (EXCHANGE RATE RISK)

ปัจจุบันบริษัทมีรายได้หลักมาจากการส่งออกสินค้าไปขายยังต่างประเทศ หรือประมาณร้อยละ

81.15 ของยอดขายรวมในปี 2550 โดยมีรายรับเป็นเงินสกุลดอลลาร์ สหรัฐ , ยูโร
และปอนด์เป็นส่วนใหญ่
การเปลี่ยนแปลงของอัตราแลกเปลี่ยนดังกล่าวมีผลกระทบต่อรายได้ในรูปเงินบาทของบริษัทเนื่องจากบริษัทมีการส่งออกในอัตราที่สูง
ดังนั้นค่าเงินบาทในขณะนี้มีอัตราที่แข็งตัวขึ้นเมื่อเทียบกับเงินสกุลดอลลาร์ สหรัฐ
จึงมีผลกระทบกับรายได้ที่เป็นเงินสกุลดอลลาร์ สหรัฐ ที่มีอยู่ประมาณ 70 % , สกุลเงินยูโร 20% ,
ปอนด์และสกุลอื่นๆ 10% ของรายได้ แนวโน้มของการแข็งค่าของเงินบาทในปี 2551
ก็ยังมีแนวโน้มที่แข็งค่าอย่างต่อเนื่อง ซึ่งเป็นปัญหาหลักต่อผู้ส่งออกเช่นบริษัทฯ

อย่างไรก็ตามบริษัทฯ ก็ได้มีการป้องกันความเสี่ยง โดยการนำเครื่องมือทางการเงินมาใช้ เช่น
Forward และพยายามใช้สกุลเงินอื่นแทนสกุลดอลลาร์สหรัฐ สำหรับลูกค้าปัจจุบันและลูกค้าใหม่
นอกจากนั้นแล้วบริษัทไม่มีเงินกู้ยืมเป็นเงินสกุลต่างประเทศจึงไม่มีความเสี่ยงในการเปลี่ยนแปลงภาระหนี้สินจากความเสี่ยงนี้

  3. ความเสี่ยงจากความผันผวนของปริมาณ และราคาวัตถุดิบ

วัตถุดิบหลักของบริษัทคือข้าวโพดหวาน และผักผลไม้สดอื่นๆ ที่มีดินฟ้าอากาศ
และฤดูกาลเข้ามาเป็นปัจจัยที่อาจมีผลกระทบกับผลผลิต ซึ่งราคาจะขึ้นอยู่กับสภาวะดินฟ้าอากาศ
อันมีผลกระทบต่อปริมาณผลผลิตจากการเพาะปลูกในแต่ละปี และความต้องการของผู้ผลิตรายอื่น
ตลอดจนตลาดสด
ดังนั้นบริษัทจึงมีความเสี่ยงในแง่ของการเปลี่ยนแปลงปริมาณของวัตถุดิบในแต่ละปีที่จะเข้าโรงงาน
และราคาของวัตถุดิบ ซึ่งจะส่งผลต่อต้นทุนการผลิตของบริษัท

ตารางราคาข้าวโพดหวานเฉลี่ย และเปอร์เซ็นต์การผันผวนราคาข้าวโพดหวาน

+----------------------+----------------------+-----------------------+
| ปี                    | ราคาข้าวโพดหวาน เฉลี่ย  | การผันผวนราคา %        |
|                      |                      |                       |
| 2000                 | (บาท/กิโลกรัม)         | 8%                    |
|                      |                      |                       |
| 2001                 | 3.53                 | 7%                    |
|                      |                      |                       |
| 2002                 | 3.78                 | -1%                   |
|                      |                      |                       |
| 2003                 | 3.75                 | 2.13%                 |
|                      |                      |                       |
| 2004                 | 3.83                 | -5.22%                |
|                      |                      |                       |
| 2005                 | 3.63                 | 4.96%                 |
|                      |                      |                       |
| 2006                 | 3.81                 | 13.12%                |
|                      |                      |                       |
| 2007                 | 4.31                 | -0.93%                |
|                      |                      |                       |
|                      | 4.27                 |                       |
+----------------------+----------------------+-----------------------+

ราคาของวัตถุดิบปี 2550 ต่ำสุดอยู่ที่ราคา 3.78 บาท/กก. และราคาสูงสุดอยู่ที่ 4.84 บาท/กก.

อย่างไรก็ตาม บริษัทฯ
ยังมีการส่งเสริมการเพาะปลูกโดยมีการจัดหาเมล็ดพันธุ์ให้กับเกษตรกรอย่างต่อเนื่องมาระยะยาว
เพื่อที่จะได้พืชผลที่ต้องการ และยังมีการกำหนดราคารับซื้อล่วงหน้า
เพื่อช่วยให้เกษตรกรสามารถพิจารณารายได้จากการปลูก
และบริษัทเองก็สามารถรู้ถึงต้นทุนการซื้อล่วงหน้าได้ แต่การส่งเสริมการเพาะปลูกในบางครั้ง
เกษตรกรก็มีการขายผลิตภัณฑ์ให้กับผู้ซื้อรายอื่น ซึ่งบริษัทก็ได้ดำเนินการแก้ไข
โดยการยกเลิกการส่งเสริมกับเกษตรกรรายนั้นๆ ทำให้เกษตรกรสมาชิกที่มีอยู่มีคุณภาพ

และความแน่นอนในการส่งมอบวัตถุดิบให้กับบริษัทมากยิ่งขึ้น

โดยในปี 2551 นี้ บริษัทฯ อาจจะต้องเผชิญกับต้นทุนการผลิตที่ปรับตัวสูงขึ้นเนื่องจากปุ๋ยเคมี
ค่าน้ำมันขนส่ง รวมถึงบรรจุภัณฑ์กระป๋องเปล่าที่เป็นส่วนหนึ่งของต้นทุนหลัก
โดยอาจจะมีราคาปรับสูงขึ้นถึงร้อยละ 10-15% และนอกจากนั้น
ค่าแรงที่มีแนวโน้มสูงขึ้นตามเงินเฟ้อ อย่างน้อยที่สุดก็ต้องถูกปรับตาม

อัตราค่าแรงขั้นต่ำของประเทศที่ถูกปรับสูงขึ้น